ಭಾರತಾಂಬೆ ನಿನ್ನ ವಧ೯೦ತಿ

ಜನನಿ ಜನ್ಮಭೂಮಿ ನಮ್ಮ ಭಾರತ ಮಾತೆ

ನೀ ನಮ್ಮೆಲ್ಲರ ಸಲಹಿ ಪೊರೆವ ಜನ್ಮದಾತೆ

ವಿಶ್ವದಲಿ ಇಂದು ಬರಿ ನಿನ್ನ ಘನತೆ ಮಾತೆ

ಓ ನಮ್ಮ ವಸುಂಧರೆಯ ಹೆಮ್ಮೆಯ ಸಂಜಾತೆ

ಯೋಗದ ಮಹಿಮೆಯ ಜಗಕೆ ಸಾರಿದವಳೆ

ವಿಶ್ವ ನಾಗರೀಕತೆಯ ಕಂದಗೆ ತೊಟ್ಟಿಲಾದವಳೆ

ಸಂಸ್ಕೃತಿಯಿಂದ ಮನುಕುಲದುನ್ನತಿಗೆ ಮೆಟ್ಟಿಲಾದವಳೆ

ಲೋಕದ ಮುಕುಟ ಮಣಿಯಾಗಿ ಹೊಳೆ ಹೊಳೆದವಳೆ

ಹೊಳೆವ ಹಿಮಾಲಯವೇ ಕಿರೀಟ ನಿನ್ನ ಶಿರದ ಮೇಲೆ

ಕೊರಳಲಿ ಹೊನಲಿನ ಸುರ ಸುಂದರ ಸರಮಾಲೆ

ಅಂಬರದಿ ಹರಿದ್ವಣ೯ ಗಿರಿ ಕಾನನದ ಕುಸುರಿನ ಕಲೆ

ನಿನ್ನ ಪಾದಪೂಜೆಗೈಯುತಿದೆ ಕ್ಷಣವೂ ಹಾಲ್ಗಡಲ ಅಲೆ

ತುಂಬು ಹೃದಯದಿ ನೀ ಸ್ವಾಗತಿಸಿದೆ ಆಂಗ್ಲರನು

ಸಹಿಸಿ ಅವರಿತ್ತ ಘೋರ ಹಾಲಾಹಲವನು,

ನೀ ಬೋಧಿಸಿದೆ ಕೇವಲ ಶಾಂತಿ ಮಂತ್ರವನು

ಶಾಂತಿ ಕ್ರಾಂತಿಯಿಂದ ಹೊರಗಟ್ಟಿದೆ ಆ ನೀಚರನು

ಆಚರಿಸುತಿಹೆವು ತಾಯಿ ನಿನ್ನ ವಧ೯೦ತಿಯನು

ನೆನೆಯುತಿಹೆವು, ನಿನಗಾಗಿ ಬಲಿದಾನವೆತ್ತವರನು

ಬಯಸುತಿಹೆವು ದಿನವೂ, ತಾಯಿ ನಿನ್ನ ಕ್ಷೇಮವನು

ಶಿರಬಾಗಿ ಬೇಡುತಿಹೆವು ನಿನ್ನ ಆಶೀವಾ೯ದವನು

— ಮಂದಸ್ಮಿತ