***ನೆಮ್ಮದಿಯ ಕನಸು***

*ಕ್ಷಮೆಯ ಕ್ಷಮತೆ*

*ಇಲ್ಲದ ಮನಸು*

*ಬಯಸೆ ಬಾಳಲಿ*

*ನೆಮ್ಮದಿಯ ಕನಸು*

*ಅದೆಂದಿಗೂ ಆಗದು ನನಸು*

***ಬರೆಯಲೇ ಎನ್ನ ಹೆಸರ***

*ಓ! ನನ್ನ ಸುರ ಸುಂದರಾಂಗ*

*ಅರಿಯದಾದೆಯ ನನ್ನ ಅಂತರಂಗ*

*ಮಿಡಿದಿದೆ ನಿನಗಾಗಿ ನನ್ನ ಭಾವಾಂತರಂಗ*

*ಬಡಿದಿದೆ ಹೃದಯಡಲಿ ಆಸೆಯ ಜಲತರಂಗ*

*ತಲುಪದೇ ನಿನಗೆ ನನ್ನ ಭಾವನೆಯ ತರತರಂಗ*

*ಬರೆಯಲೇೆ ಎನ್ನ ಹೆಸರ ನಿನ್ನ ಬಾಳ ಪುಟದಲಿ*

*ಓ!! ನನ್ನ ಮೋಹನಾಂಗ*

*— ಮಂದಸ್ಮಿತ*

***ಮನದ ಕಡಲು***

*ಎನ್ನ ಮನ ಕಡಲಾಗಿದೆ*

*ನಿನ್ನ ನೆನಪಿನ ತೆರೆಗಳಿಂದ*

*ಸದಾ ನಿನ್ನ ಹೆಸರ ಭೋಗ೯ರೆತ*

*ಕಡಲಿಗಾದರೂ ಇದೆ ಇಳಿತ -ಭರತ*

*ನನ್ನ ಮನದ ಕಡಲಿಗಿಲ್ಲಇಳಿತ*

*ಇಲ್ಲಿ ಬರೀ ಭರತ, ನಿನ್ನ ಹೆಸರಿನ ಮೊರೆತ*

— ಮಂದಸ್ಮಿತ

***ಮರೆತೆ ಜಗವನ್ನೆ***

ಓ ! ಎನ್ನ ಮನದನ್ನೆ

ಎಂಥ ಚಂದ ನಿನ್ನ ಕೆನ್ನೆ

ಮರೆತೆ ನಾ ಜಗವನ್ನೆ

ನೀ ವರಿಸುವೆಯಾ ನನ್ನನ್ನೇ ?

- ಮಂದಸ್ಮಿತ

***ಕವನ***

*ಮನಸೇ ಹರಿಯ ಬಿಡು ನಿನ್ನ ಭಾವನೆಗಳ*

*ತಲುಪಲದು ಶಬ್ಡಗಳ ಕಡಲಾಳದ ತಳ*

*ಉಕ್ಕಿ ಹರಿಯಲಿ ಕವನಗಳು ನಿನ್ನೆದೆಯಲಿ*

*ಮಧುರ ಭಾವನೆಗಳ ತೆರೆಯ ಚಿಮ್ಮುತಲಿ*

— ಮಂದಸ್ಮಿತ

***ಚುಂಬನ***

*ಬೇಡ ಎನಗೆ ನಲ್ಲೆ*

*ನಿನ್ನಪ್ಪನ ಹೊಲ ಮನೆ ಹೂ- ಬನ*

*ಇರಲಿ ನನಗೇ ಮೀಸಲು*

*ನಿರಂತರ ನಿನ್ನ ಚುಂ-ಬನ*

— ಮಂದಸ್ಮಿತ

***ನಾರಿಕೇಳ***

*ಅಡಿಗೆ ಮಾಡಲು ಮನೆಯಲಿ*

*ಇರಲೇ ಬೇಕು ನಾರಿಕೇಳ*

*ಮನೆಯಲಿ ಅದು ಇರದಿರೆ*

*ನನ್ನ ಮನೆಯ ನಾರಿ, ಕೇಳಾ!!!*

* ಮಂದಸ್ಮಿತ

***ಕಸದಿಂದ ರಸ***

*ಬರಿ ಮುದ್ದೆಯಾಗಿ ರದ್ದಿಯಾಗದಿರಲಿ*

*ದಿನ ಪತ್ರಿಕೆಯು ದಿನದ ಕೊನೆಯಲಿ*

*ಕಸದಿಂದ ರಸವ ತೆಗೆವ ಸದುದ್ದೇಶವಿರಲಿ*

*ಅಬು೯ದವೆಂದೂ ಭೂತಾಯಿಯ ಮಡಿಲ ಸೇರದಿರಲಿ*

— ಮಂದಸ್ಮಿತ

***ಮೌನ ಭಾಷೆ***

*ಇದ್ದರೂ, ಮಾತನಾಡ ಬೇಕೆಂಬ ಆಸೆ*

*ಏಕೋ ಆಗಿಹೋಗಿದೆ ಮೌನವೇ ಭಾಷೆ*

*ಎಲ್ಲರ ಮನವೂ ಜಂಗಮವಾಣಿಯಲ್ಲಿ ವಿಲೀನ*

*ಸಂಬಂಧಗಳು ನರಳುತಿವೆ ಆಗಿ ಹರಿದ ಕೌಪೀನ*

*ಮನಗಳ ಬೆಸುಗೆಯ ಭಾವ ಅನಿವಾಯ೯*

*ಮನೆ ಮನೆಗಳಲಿ ಆಗ ಬೇಕಿದೆ ಈ ಕಾಯ೯*

— ಮಂದಸ್ಮಿತ

ನಲ್ಲ

ಪ್ರಿಯೆ, ಅಂದು ನೀನಂದೆ

ನೀ ನನ್ನವ , ನಲ್ಲ

ಇಂದೇಕೆ ದೂರಾಗುತಿಹೆ ಹೇಳುತ್ತ ,

ನೀ ನನ್ನವ-ನಲ್ಲ

⁃ ಮಂದಸ್ಮಿತ

ರಾಗ

ಅಂದು ನೀ ನನ್ನತ್ತ ಚೆಲ್ಲಿದ ನಗು

ಹುಟ್ಟಿಸಿತು ನನ್ನಲ್ಲಿ ಪ್ರೇಮ-ರಾಗ

ಇಂದು ನಿನ್ನ ಅವನೊಡನೆ ಕಂಡಾಗ

ಹುಟ್ಟಿತು ನನ್ನಲ್ಲಿ ವಿ-ರಾಗ

⁃ ಮಂದಸ್ಮಿತ

ನಗು

ಕೆಲವೊಮ್ಮೆ ನಮಗಾಗಿ

ಕೆಲವೊಮ್ಮೆ ಪರರಿಗಾಗಿ

ಉಪಯೋಗಿಸಲ್ಪಡುವ

ಭಾವನಾತ್ಮಕ ಸಾಧನ

⁃ ಮಂದಸ್ಮಿತ

***ವಿಚಿತ್ರ - ವಿಪಯಾ೯ಸ***

*ಇರುಳ ಕತ್ತಲಲಿ ಕಾಂಬ*

*ಹೊಳೆವ ತಾರೆಯ ಸೊಬಗು*

*ಹಗಲ ಬಿಸಿಲ ಬೆಳಕಿಗೆ*

*ತಂತಾನೆ ಮರೆಯಾಗುವುದು*

*ಆದರೆ......*

*ಹಗಲ ಬಿಸಿಲ ಬೆಳಕಿಗೆ*

*ಕಾಣದ ನಿನ್ನ ಸೌಂದಯ೯*

*ಇರುಳ ಕತ್ತಲ ಮರೆಯಲ್ಲಿ*

*ಕಣ್ನಿಗೆ ತಂತಾನೆ ಗೋಚರಿಸುವುದು*

*— ಮಂದಸ್ಮಿತ*

ಚಂದ್ರಿಕೆಯ ಶೀತಲ ಕಿರಣಗಳ

ಸೋಂಕಿನಿಂಇರುಳು ತಂಪಾಗುವುದು

ಗಗನದಿಂ ತಂಪಾದ ಮಳೆ ಸುರಿಯಲ್ಕೆ

ಇಳೆಯ ಕಾವ್ ಇಳಿವುದು

ಆದರೆ......

ನಿನ್ನ ತಂಪಾದ ಮೈ ಎನ್ನ್ ಸೋಕಲ್

Naನ್ನ ಮೈ ಬಿಸಿ ಇಳಿಯದೇ .... ಏರುವುದೇಕೆ

⁃ ಮಂದಸ್ಮಿತ

***ಕನ್ನಡ ಶಬ್ದದ ಹನ್ನೆರಡು ಅಥ೯ಗಳು***

***ತೆರೆ***

ಬಾಗಿಲನು ತೆರೆದು

ಅಡ್ಡಲಾಗಿದ್ದ ತೆರೆ ಯನ್ನು ಸರಿಸಿದಾಗ

ಕಂಡಿದ್ದು .....

ಬೋಗ೯ರೆವ ಸಾಗರದ ಬಿಳಿಯ ನೊರೆಯ ತೆರೆ

⁃ ಮಂದಸ್ಮಿತ

***ಕೊಡೆ***

ಗೆಳತಿ, ಕೊಡೆ ಯನ್ನು ಕೊಡೆ

ಎಂದಾಗ ನಾನು, ಅವಳು ಹೇಳಿದಳು

“ನಾನು ಅದನು ಕೊಡೆ”

- ಮಂದಸ್ಮಿತ

***ಕಾಯುತ್ತ***

ಗೆಳೆಯಾ, ನೀ ಬರುವಿಯೆಂದು

ನಾ ಕಾಯುತ್ತಿರಲು

ನೇಸರ ಮೇಲೇರಿದಂತೆ

ನನ್ನ ಬರಿದಾದ ಕಾಲನ್ನು

ಸುಡುತ್ತಿತ್ತು ಇಳೆ ತಾ ಕಾಯುತ್ತಾ

- ಮಂದಸ್ಮಿತ

***ಕೊರಗು***

*ಒಂದೊಮ್ಮೆ ಇತ್ತು ಬೆಂಗಳೂರಿನಲಿ*

*ಕೆರೆ-ಕೊತ್ತಳಗಳ ಸುಂದರ ಸೊಬಗು*

*ಮರೆಯಾಗುತ್ತಿದೆಯಲ್ಲಾ ಈ ಮೆರಗು*

*ಅಳಿದುಳಿದ ಕೆರೆಗಳಲಿ ನೊರೆ ಬುರುಗು*

*ಎಂಬುದೇ ಒಂದು ದೊಡ್ಡ ಕೊರಗು*

- ಮಂದಸ್ಮಿತ

***ಸಂಗಾತಿ ಖಾತ್ರಿ***

*ಹೋಗಿದ್ದ ಊರಿಗೆ ನಮ್ಮ ಹುಡುಗ*

*ನೋಡಲು ಶಿವರಾತ್ರಿ ಹಬ್ಬದ ಜಾತ್ರಿ*

*ಕಂಡ ಸುಂದರಿಯೊಬ್ಬಳ ಈ ತುಡುಗ*

*ನುಡಿದ, ನೀನೇ ನನ್ನ ಸಂಗಾತಿ ಖಾತ್ರಿ*

- ಮಂದಸ್ಮಿತ

**ಮೊನ್ನೆ- ನಿನ್ನೆ- ಸನ್ನೆ- ಕೆನ್ನೆ- ಸೊನ್ನೆ**

ಚೆಲುವೆ ನಿನ್ನ ನಾ ನೋಡಿದೆ ಮೊನ್ನೆ

ನೀ ಬಂದೆ ನನ್ನ ಕನಸಲ್ಲಿ ನಿನ್ನೆ

ಕಂಡೆ ನಿನ್ನ ಮತ್ತೆ ಇಂದು, ಓ ನನ್ನ ಮನದನ್ನೆ

ಎಂಥಹ ಸುಂದರ ಕೆಂಪಾದ ಆ ನಿನ್ನ ಕೆನ್ನೆ

ನೀ ಎಸೆದ ಆ ಕಣ್ಣ ನೋಟದ ಸನ್ನೆ

ಹಾಕಿತು ಮೋಡಿಗೆ ನನ್ನನ್ನೆ

ಬೇಡಿದೆ ನಾ ಸಿಹಿ ಮುತ್ತೊಂದನ್ನೇ

ನೀ ನೀಡಿದೆ ನನ್ನ ಕೆನ್ನೆಗೆ ಅದನ್ನೇ

ಬೆಚ್ಚೆದ್ದು ನೋಡಿದೆ ನನ್ನನ್ನೆಬ್ಬಿಸಿದ ಗಡಿಯಾರವನ್ನೆ

ಬಳಿಯಲ್ಲಿ ನೀನಿರಲಿಲ್ಲ ಎಲ್ಲವೂ ಬರಿ ಸೊನ್ನೆ

—- ಮಂದಸ್ಮಿತ