ಎಲ್ಲಿ ಹುಡುಕಲಿ ನಿನ್ನ ಗೆಳತಿ

ಎಲ್ಲಿ ಹುಡುಕಲಿ ನಿನ್ನ ಗೆಳತಿ

ನೀನೇಕೆ ಹೋದೆ ನನ್ನ ಅಗಲಿ

ನೀನಿಲ್ಲದಯೇ ಮನ ಖಾಲಿ ಖಾಲಿ

ನೀನೇಕೆ ಹೋದೆ ಓ ಗೆಳತಿ

ನೀ ನೆಟ್ಟ ಪ್ರೇಮದ ಬಳ್ಳಿ

ಹೂ ಅರಳಿಸಿ ನಿಂತಿಹುದಿಲ್ಲಿ

ನೀನಿಲ್ಲದಿರೆ ಹೂವಿಗೆ ಗಂಧವೆಲ್ಲಿ

ನೀನೇಕೆ ಹೋದೆ ಓ ಗೆಳತಿ

ಆ ನಿನ್ನ ಕುಡಿ ನೋಟ

ಏನೋ ಮಾಡಿದೆ ಮಾಟ

ನೀ ಬರದೇ ಬಾಳಿಗೆ ಅಂದವೆಲ್ಲಿ

ನೀನೇಕೆ ಹೋದೆ ಓ ಗೆಳತಿ

ಚಿತ್ತ ಭಿತ್ತಿಯಲಿ ಕೆತ್ತಿರುವೆ

ನಿನ್ನ ಕಪ್ಪು ಬಿಳುಪಿನ ಚಿತ್ರ

ನೀನಿರದೇ ಬಣ್ಣವೆಲ್ಲಿ

ನೀನೇಕೆ ಹೋದೆ ಓ ಗೆಳತಿ

ತಂದಿರುವೆ ಹೂ ದಂಡೆ

ನಿನಗೆ ಮುಡಿಸಲೆಂದೆ

ಬಂದೇ ಬರುವೆ ಎಂದು

ಕಾದಿರುವೆ ನಾನಿಂದು

ಎಂದು ಬರುವೆ ನೀ ಓ ಗೆಳತಿ

- ಮಂದಸ್ಮಿತ