***ಗೋಕಣ೯ ಮಹಾಗಣಪತಿ***

*ಗೋಕಣ೯ದಲಿ ನಿಂತ ಓ ದ್ವಿಭುಜ ಗಜಾನನ*

*ನೀ ಮಾಡೆಲ್ಲರ ಜೀವನ ಮಂಗಳ ಪಾವನ*

*ವಟುವಂತೆ ಧರಿಸಿ ವೇಷವ ಧರೆಗಿಳಿದು ಬಂದೆ*

*ರಾವಣನ ದುರುಳ ಯೋಜನೆಗೆ ಅಡ್ಡಲಾಗಿ ನಿಂದೆ*

*ನೀ ಕೂಗಿ ಕರೆದರೂ ಬಾರದಿರೆ ಆ ದಶಾನನ*

*ಧರೆಗಿಳಿಸಿ ಬಿಟ್ಟೆ ಆತ್ಮಲಿಂಗವ ಓ ಕರಿವದನ*

*ಗುದ್ದಿದರೂ ಬಲದಿ ನಿನ್ನ ಶಿರವ ಆ ದೈತ್ಯರಾಜ*

*ಧೀರನಾಗಿ ಎದುರಿಸಿ ನೀ ನಿಂತೆ ಓ ದೇವರಾಜ*

*ಬಲವೆಲ್ಲ ಬೆವರಲಿಳಿಯೆ ಮಹಾಬಲನೆದಿರು*

*ಲಂಕಾಧಿಪತಿ ಹೆಜ್ಜೆಹಾಕೆ ಬಿಡುತ ನಿಟ್ಟುಸಿರು*

*ದ್ವಿಭುಜನಾಗಿ ನಿಂತೆ ನೀ ಮಹಾ ಗಣಪನಾಗಿ*

*ಆತ್ಮಲಿಂಗಿ ಮಹಾಬಲಗೆ ತಾ ಜೊತೆಯಾಗಿ*

*ಶ್ರೀರಕ್ಷೆಯಾಗಿರುವೆ ನಿನ್ನ ಭಜಿಪ ಭಕ್ತ ಜನಕೆ*

*ಭಕ್ತಿಯ ಶಕ್ತಿ ನೀಡು ಸದಾ ನೀ ಎನ್ನ ಮನಕೆ*

*— ಮಂದಸ್ಮಿತ*