***ಹಕ್ಕಿಯ ಗೂಡು***

*ಹಕ್ಕಿ ಗೂಡು ಕಟ್ಟಿದೆ*

*ಅಲ್ಲೇ ಬೀಡು ಬಿಟ್ಟಿದೆ*

*ಎರಡು ಮೊಟ್ಟೆ ಇಟ್ಟಿದೆ*

*ಅದಕೆ ಕಾವು ಕೊಟ್ಟಿದೆ*

*ಮೊಟ್ಟೆ ಎರಡು ಒಡೆದಿದೆ*

*ಮರಿಗಳು ಹೊರಗೆ ಬಂದಿವೆ*

*ತಾಯಿ ಗುಟುಕು ತಂದಿದೆದಿ*

*ನವು ಕೆಲವು ಕಳೆದಿವೆ*

*ಮರಿಗಳೀಗ ಬೆಳೆದಿವೆ*

*ರೆಕ್ಕೆಕೂಡ ಬಲಿತಿದೆ*

*ಮರಿಗಳು ಹೊರಗೆ ನೆಗೆದಿವೆ*

*ಅತ್ತ ಇತ್ತ ಜಿಗಿದಿವೆ*

*ಹಕ್ಕಿ ಮುದದಿ ಹಾಡಿದೆ*

*ಮರಿಗಳಂದ ನೋಡಿ ನಲಿದಿದೆ*

*ಕಾಲ ಚಕ್ರ ಉರುಳಿದೆ*

*ತಾಯಿ ಹಕ್ಕಿ ದಣಿದಿದೆ*

*ಮರಿಗಳು ಗೂಡು ಬಿಟ್ಟು ಹಾರಿವೆ*

*ತಾಯಿ ಹಕ್ಕಿ ಗೂಡನರಸಿ ಬಂದಿದೆ*

*ತನ್ನ ಮರಿಗಳ ಅರಸಿದೆ*

*ಕರುಳ ಬಳ್ಳಿ ಕಾಣದಾಗಿದೆ*

*ಅದರ ಮನವು ನೊಂದಿದೆ*

*ಗೂಡಲ್ಲಿ ಒಂಟಿಯಾಗಿ ಕುಳಿತಿದೆ*

*ಕಣ್ಣ ನೀರು ಸುರಿಸಿದೆ*

*ಯಾರಿಗೂ ಯಾರಿಲ್ಲ ನನಗೇ ನಾನೆಲ್ಲ*

*ಎಂದು ನೊಂದು ಅದರ ಮನವು ಮರುಗಿದೆ*

- ಮಂದಸ್ಮಿತ

*— ಮಂದಸ್ಮಿತ*