***ಜೊತೆಯಾಗಿಹಳು ಶಾವ೯ರಿ***

*ತರು ಲತೆಗಳೆಲ್ಲ ಉದುರಿಸಿ ತಮ್ಮ ಹಳೆ ಒಣಗಿದೆಲೆಯ*

*ನಿಂತಿವೆ ನಳಿನಳಿಸುತ, ಪಡೆದು ಹೊಸ ಚಿಗುರೆಲೆಯ*

*ಪ್ರಕೃತಿಯ ಈ ಮೌನ ಭಾಷೆಯ ಸಂದೇಶವ ನಿನರಿಯೋ*

*ಹಳೆಯದನು ಕೆದಕಿ ನೀ ಕೊರಗುತಿರುವುದು ಸರಿಯೊ?*

*ಕಳೆದ ಕಹಿ ನೆನಪುಗಳನು ಮೈಕೊಡವಿ ಉದುರಿಸು*

*ಹೊಸ ವಷ೯ದ ಹೊಸ ನಿರೀಕ್ಷೆಯ ನಾವೆಯಲಿ ವಿಹರಿಸು*

*ನವ ಜೀವನಕೆ ಸೋಪಾನವ ಕಟ್ಟುವ ಕನಸಿನ ಬೆನ್ನೇರಿ*

*ಸಾಗುತಿರಲಿ ನಿನ್ನ ಪಯಣ, ಜೊತೆಯಾಗಿಹಳು ಶಾವ೯ರಿ*

*ಹೊಸ ವರುಷವು ತರಲಿ ನಿನಗೆ ನವ ಚೇತನದ ಬಲವ*

*ಏಳು ಬೀಳುಗಳಿಗೆ ಹಿಗ್ಗದೇ ಕುಗ್ಗದೆ ಮುನ್ನುಗ್ಗುವ ಛಲವ*

*— ಮಂದಸ್ಮಿತ*