***ಕನಸು ನನಸು***

*ಅಂದು ನಿನ್ನ ಕಂಡಾಗ ಅಲ್ಲಿ*

*ಚಿಮ್ಮಿತ್ತು ನೂರಾಸೆ ಮನದಲ್ಲಿ*

*ನಗುವ ನಿನ್ನ ಮೊಗ ಹೂವಂತೆ*

*ನೋಡುತ ಮನಸೋತು ನಿಂತೆ*

*ಜೇನಂತ ಅಧರ ರಂಗಾದ ಕೆನ್ನೆ*

*ನಾ ಮರೆತು ನಿಂತೆ ಈ ಜಗವನ್ನೆ*

*ನಾಚಿದೆ ನವಿಲು ಬಳುಕುವ ನಡೆಗೆ*

*ಸೋತಿದೆ ಮನವು ಯಾವುದೋ ಮೋಡಿಗೆ*

*ಕುಳಿತಲ್ಲೂ ನಿಂತಲ್ಲೂ ಮನದಲ್ಲೆಲ್ಲೆಲ್ಲೂ*

*ತುಂಬಿ ಹೋದೆ ನೀ ನನ್ನ ಉಸಿರಲ್ಲೂ*

*ನಾ ಮರವಾಗಿ ನೀ ತಬ್ಬಿದಾ ಲತೆಯಾಗಿ*

*ಅಪ್ಪಿದಾ ಕನಸೊಂದ ಕಂಡೆ ಸಿಹಿಯಾಗಿ*

*ಕನಸು ಬರಿ ಕನಸಾಗದೇ ನನಸಾಗಲಿ*

*ನನ್ನ ತೋಳಲಿ ನಿನ್ನ ಕಾಂಬ ಆಸೆ ಈಡೇರಲಿ*

*— ಮಂದಸ್ಮಿತ*