***ಕರಾವಳಿಯ ಮುಂಜಾವು***

*ಮೂಡಿಹನು ಕೆಂಪಾಗಿ ರವಿ ಮೂಡಣದಿ*

*ಬೀಸಿಹುದು ತಂಪಾಗಿ ತಂಗಾಳಿ ಪಡುವಣದಿ*

*ನುಲಿಯುತ ಅಲುಗಿದವು ತರು-ಲತೆಗಳೆಲ್ಲ*

*ಮೈಗೊಡವಿ ನಿದ್ದೆಯ ಮಂಜು ಸರಿದಂತೆ ಎಲ್ಲ*

*ಅಲೆಯಾಗಿ ತೇಲಿ ಬಂತು ಹಕ್ಕಿಗಳ ಇಂಪಾದ ಕಲರವ*

*ಜೊತೆಯಲಿ ದನಿಗೂಡಿತು ಸಾಗರದ ಭೋಗ೯ರವ*

*ಮುಂಜಾವಿನ ಹೊಂಬಣ್ಣದ ಚಿತ್ತಾರದ ಚೆಲುವು*

*ಕೋರಿಹುದು ಮನುಜ ಕುಲಕೆ ಜೀವನದಿ ಗೆಲುವು*

*ತೇಲುತಿಹವು ದೋಣಿಗಳು ವಾರಿಧಿಯಲಿ*

*ಮೀನಿನ ಬೇಟೆಯ ಹೊಸ ಉತ್ಸಾಹದಲಿ*

*ಕರಾವಳಿ ಮುಂಜಾವಿನ ಆ ಕೆಂಪು-ತಂಪು-ಕಂಪು*

*ತರದಿರದು ಮನಕೆ ಆನಂದದ ಸೊಂಪಾದ ಇಂಪು*

*ಕಳೆಯಿತು ಕಾಲ ರವಿ ತಾ ಮೇಲೆರಿದಂತೆ*

*ಮುಸುಕಿತು ಕತ್ತಲೆ ಭಾಸ್ಕರ ಮರೆಯಾದಂತೆ*

*ಮುಂಜಾವಿನ ಸೊಗಸಿನ ಸೊಗಡಿಗಾಗಿ*

*ಕಾಯಬೇಕು ನಾಳೆ ಬರುವ ದಿನಕರನಿಗಾಗಿ*

*— ಮಂದಸ್ಮಿತ*