***ಮಗನ ನೆನಪು***

***ಕಣ್ಣಂಚಲಿ ನೀರೇಕೆ ಎಂದೆಯಾ ?***

*ಕಣ್ಣ ಬೆಳಕನೇ ಬಿಟ್ಟು ಬಂದಿರುವೆ*

*ದೂರದ ನನ್ನ ದೇಶದಲಿ*

*ಬೇಕೆಂದಾಗ ನೋಡಲಾರೆ ಮಾತಾಡಲಾರೆ*

*ಹರಿಯದೇ ಇದ್ದೀತೆ ಕಣ್ಣೀರ ಧಾರೆ*

***ಮನದಾಳದಿ ಬೇಗುದಿ ಏಕೆಂದೆಯಾ ?***

*ನನ್ನ ಹೃದಯದ ಹೃದಯವ*

*ತೊರೆದು ಬಂದಿರುವೆ ಅರಿಯದ ಪರದೇಶಕೆ*

*ಬೇಕೆಂದಾಗ ಅಪ್ಪಲಾರೆ ಮುದ್ದಿಸಲಾರೆ*

*ಬೇಯದಿದ್ದೀತೇ ಮನ ಬೇಗುದಿಯಲಿ*

***ಮುಖದ ನಗುವೇಕೆ ಮರೆಯಾಗಿದೆ ಎಂದೆಯಾ?***

*ನನ್ನ ಮುದ್ದು ಕಣ್ಮಣಿ ಕಣ್ಣೆದಿರು ಇಲ್ಲದಿರೆ*

*ಎನ್ನ ಹೃದಯ ತನ್ನ ಮಿಡಿತವನೇ ಮರೆತಿರೆ*

*ಬದುಕೇ ಒಂದು ಒಗಟಾಗಿ ಜಟಿಲವಾಗಿರೆ*

*ಹೇಳು ನಗುವಿಗೆಲ್ಲಿದೆ ಜಾಗ ಗೆಳೆಯಾ*

*— ಮಂದಸ್ಮಿತ*