***ಮರಳನ್ನು ಮರುಳಿಸೋ ಮರುಳ***

ಕ್ಷಮಯಾ ಧರಿತ್ರಿ ಮುನಿದಿಹಳಿಂದು

ದುರುಳ ಮನುಜನ ಮೇಲೆ |

ತನ್ನೊಡಲ ಬಗೆದು ತೆಗೆದಿಹನೆಂದು

ತನ್ನ ಮರಳ ಮೇಲೆ||

ಗಂಗೆಯಾದರೋ ಪಾಪ ಹೋಗುವಳೆಲ್ಲಿಗೆ

ನೀ ಅಡ್ಡ ಬಂದಾಗ ಅವಳ ದಾರಿಗೆ|

ಓಡಿ ಬಂದಿಹಳು ನಿನ್ನ ಮನೆಯ ಬಾಗಿಲಿಗೆ

ಮರಳಿ ಪಡೆಯಲೆಂದು ಮರಳ ಅವಳ ಹರವಿಗೆ||

ಮರಳ ಮರಳಿ ಪಡೆಯದೇ ನದಿ ಮರಳದು,

ಅದು ತಾ ಕೆರಳಿ ಭೋಗ೯ರೆಯುತಿಹುದು|

ಪ್ರಕೃತಿಯ ಬೆರಳ ತುದಿ ನಿನ್ನ ಆಡಿಸುತಿಹುದು|

ಮರುಳ, ಮರಳ ಮರಳಿಸದಿರೆ ನದಿ ನಿನ್ನ ಬಿಡದು||

ನರಳುತಿರುವೆಯಿಂದು ಕೊಡಲಾರದೇ ಮರಳ

ಪಾಪದ ಉರುಳು ಸುತ್ತಿಹುದು ನಿನ್ನ ಕೊರಳ|

ಅರಿತೆಯಾದರೆ ಪ್ರಕೃತಿಯ ಆಂತಯ೯ದ ತಿರುಳ

ನಿನ್ನ ಜೀವನವಾಗುವುದು ಸುಂದರ ಸರಳ ||

ತೃಣ ಸಮಾನವಿದು ನಿನ್ನ ಈ ಜನುಮ ಮನುಜ

ವಿಶ್ವವೇ ಪರಮಾತ್ಮ ಹಿಡಿದ ಕನ್ನಡಿಯೋ ಅನುಜ|

ಮರೆತೆಯಾದರೆ ನೀ ಈ ಜಗದ ನಿಯಮದ ನಿಜವ

ಅದು ನಿನ್ನ ಸವ೯ನಾಶದ ಮುನ್ನುಡಿಯು ಸಹಜ||

ಇನ್ನಾದರೂ ತೆಗೆಯದಿರು ನದಿಯ ಮರಳ

ವಸುಂಧರೆಗೆ ಬಗೆಯದಿರು ದ್ರೊಹವ ದುರುಳ

— ಮಂದಸ್ಮಿತ