***ನಮ್ಮ ಸ್ನೇಹ***

*ಅಂದೆಂದೋ ಬಾಲ್ಯದಿ ಚಿಗುರಿದ*

*ನಮ್ಮ ಈ ಒಲುಮೆ ಭರಿತ ಸ್ನೇಹ|*

*ನಮ್ಮಲ್ಲೆಂದೂ ತಲೆದೋರಲಿಲ್ಲ*

*ಮೇಲು ಕೀಳೆಂಬ ಭೇದ ಭಾವ||*

*ಕೃಷ್ಣನ ಕೊಳಲಿಂದ ಉಲಿಯುತಿಹ*

*ಮೋಹನ ರಾಗದ ಮಾಧುಯ೯ವೋ|*

*ರವಿ ಆಗಸದಲಿ ಉದಯಿಸಿರೆ*

*ಮೂಡುವ ಅಪ್ಯಾಯಮಾನ ಭಾವವೋ||*

*ಶ್ರೀಪತಿ “ ಶ್ರಿ” ಯನ್ನಪ್ಪಿದ ತೆರದಿ*

*ನಮ್ಮಯ ಸುಂದರ ಸ್ನೇಹದ ಬೆಸುಗೆ|*

*ಹಸಿಯಾಗಿಯೇ ಇದೆ ಗೆಳೆತನದಿ*

*ಕಿಶೋರತನದ ಹುಡುಗಾಟದ ಸಲಿಗೆ||*

*ರಾಮದಾಸನ ಚೇಷ್ಟೆ ಗೋಷ್ಠಿಯಲಿ*

*ಮಿನುಗುತಿದೆ ಸದಾ ಮೊಗದಲಿ ಸುಹಾಸ|*

*ವಿಶ್ವನಾಥನ ಕರೆಗೆ ಬರುವ ಗೌರಿಯ ತೆರದಿ*

*ಕರೆದಾಗ ಬರುವೆವು ಬೀರುತ ಮಂದಹಾಸ||*

*ಗೆಳೆತನದ ಸುಖ ಪಯಣವು ಸಾಗಿದೆ ತೇಲುತ*

*ಭವಸಾಗರದಿ, ಗೆಲುವಿನ ಅಶೋಕ ನೌಕೆಯಲಿ|*

*ಭವದಿ ದಿಗಂಬರರಾದರೂ ನಾವು ವಿರೇಶರೇ*

*ಬಂಧಿತರು ವೀರಭದ್ರನ ಅಜಾನಬಾಹು ಸ್ನೇಹ ತೆಕ್ಕೆಯಲಿ||*

*— ಮಂದಸ್ಮಿತ*