***ನನ್ನಲ್ಲಿ ನೀನು***

*ನನ್ನಂತರಗದಲಿ ನೀನಿರುವುದರ ಅರಿವು*

*ನನಗೇನಿಲ್ಲದಿಲ್ಲ, ಭವಸಾಗರ ದಾಟಿಸುತಿಹ ಅಂಬಿಗನೆ*

*ದಣಿದು ಬಸವಳಿದ ಮನಕೆ ಆಗಾಗ ಕವಿವುದು ಮರೆವು*

*ನನ್ನೂಳು ನೀ ಬೆರೆತ ಮಧುರ ಕಲ್ಪನೆಯ ಸಂಗತಿಯನೆ*

*ತಪಗೈದು ನನ್ನಲ್ಲೇ ನಿನ್ನ ಕಾಂಬ ಶಕ್ತಿಹೀನ ನಾನು*

*ಪೂಜೆಗೈದು ನಿನ್ನೊಲಿಸಿಕೊಳುವ ಭಕ್ತಿಹೀನ ನಾನು*

*ನಿನ್ನ ಸವಿ ನಾಮಾವೃತವು ಸದಾ ಉಲಿಯುತಿರಲಿ*

*ನಿನ್ನ ಸಾಕ್ಷಾತ್ಕಾರವಾಗುವ ತೆರದಿ, ನನ್ನ ಜಿಹ್ವೆಯಲಿ*

*ಕರಿಯ ಆತ೯ನಾದಕೆ ಓಗುಟ್ಟು ಬಂದ ದಯಾಳು*

*ಮಕರದ ಬಾಯಿಂದ ಸಾವನಟ್ಟಿದ ಕರುಣಾಳು*

*ಭಕ್ತ ಧ್ರುವಗೆ ನೀಡಿದೆ ದೂರದಿ ಹೊಳೆವ ಸ್ಥಾನವ*

*ಬೇಡುತಿಹನು ಭಕ್ತಿಯ ಶಕ್ತಿಯನು ಈ ಹುಲು ಮಾನವ*

- ಮಂದಸ್ಮಿತ