ರವಿ ತಾ ಮೂಡಿ ಬಂದಾ

ಬಂದಾ ಬಂದಾ ರವಿ ತಾ ಮೂಡಿ ಬಂದಾ

ತಂದಾ ತಂದಾ ಬೆಳ್ಳನೆ ಬೆಳಕಾ ತಾ ತಂದಾ

ತನ್ನ ಹೊಳೆಯುವ ಪ್ರಭೆಯಿಂದ

ದಿನಕರ ತಾ ಮೂಡಿ ಬಂದಾ

ಜಗಚರ ಬಳಗಕೆ ಮುದ ತಂದಾ.

ಏಳಿ ಎದ್ಡೇಳಿ ಬೆಳಗಾಯಿತೆಂದ

ಹೊಂಗಿರಣವ ಸರಿಸಿ ಬಿಳಿ ಬೆಳಕಾ ತಂದಾ

ನಾನೇ ದಿನಪ ನಾನೇ ರಾಜ ತಾನೆಂದ.

ಬೆಳಗಲಿ ಹೂವರಳಿಸಿ ನಗುತಲಿ ತಾ ನಿಂದಾ

ತನ್ನ ಬೆಳಕಿನ ಕಿರಣವ ಹರಡುತ ಮೇಲೇರಿ ಬಂದಾ

ತರು ಲತೆಗಳಲಿ ಕಾಂತಿಯ ತಾ ತಂದಾ

ಮೇಲೇರುತ ಚಿಕ್ಕವನಾಗಿ ತಾ ನಿಂದಾ

ದಿನವೂ ಬಂದಾ ದಿನವೆಲ್ಲ ಮುದ ತಂದಾ

ಬಂದಾ ಬಂದಾ ದಿನದ ರಾಜ ತಾ ಬಂದ

—. ಮಂದಸ್ಮಿತ