***ಸಹ್ಯಾದ್ರಿ***

*ಹಸುರಿನ ಕುಸುರ ಹೊದ್ದು ನಿಂತಿಹೆ ನೀನು*

*ನಿನ್ನ ಗಿರಿ ಶೃಂಗಗಳ ಅಧರವನು ಚುಂಬಿಸಿದೆ ಬಾನು*

*ನಿನ್ನೊಡಲಲಿ ಬೆಳೆದು ನಿಂತ ತೇಗ ಬೀಟೆ ಶ್ರೀಗಂಧ*

*ಹೊರಸೂಸುತಿದೆ ನಿನ್ನಾಳದಿ ಕಂಪಿನ ಸುಗಂಧ*

*ಮಲೆನಾಡಿನ ಮುಕುಟದ ಅಂದದ ಗರಿಯೆ*

*ನಿನ್ನಂದವ ವಣಿ೯ಸುವ ಪರಿಯ ನಾನರಿಯೆ*

*ಚೆಲುವಿನ ಸುಂದರ ಚಿತ್ತಾರದ ವನದೇವತೆಯೆ*

*ಪ್ರಕೃತಿಯ ಸೊಬಗಿನ ಅದಮ್ಯ ಅಧಿದೇವತೆಯೆ*

*ಗಿರಿಯನು ಹೊದ್ದಿಹ ಅನಂತ ಸಿಂಧುವೆ ನೀನು*

*ಅಮರತ್ವವೇ ಮೈದೆಳೆದ ಆದಿಶಕ್ತಿಯೆ ನೀನು*

*ಖಗ-ಮೃಗಗಳ ಸುಖ ಜೀವಕೆ ಆಶ್ರಯ ತಾಣ*

*ಚಿಮ್ಮುತಿದೆ ಶಿಖರದಿ ನೀರಿನ ಝರಿಗಳ ಬಾಣನಿ*

*ನ್ನಿಂದಲೇೆ ಮನುಕುಲಕೆ ಮಳೆ-ಬೆಳೆ ಸಾಕ್ಷಾತ್ಕಾರ*

*ನೀನಿರದಿರೆ, ಭವಿತಲಿ ಉಳಿವುದು ಬರೀ ಅಂಧಕಾರ*

*— ಮಂದಸ್ಮಿತ*