***ಸಂದೇಶ***

*ಕೊರೋನಾ ಕೊರೋನಾ ಎಂದು*

*ಕೊರಗಿ ಸೊರಗದಿರು ನೀನಿಂದು*

*ಪ್ರಕೃತಿಗೆ ಬಗೆದ ದೌಜ೯ನ್ಯದ ಫಲ ನೀ ನೋಡಿಂದು*

*ನೀರು ಕುಡಿಯಲೇ ಬೇಕು ನೀನು ಉಪ್ಪು ತಿಂದು*

*ಬಂದಿಹಳು ಮಾರಿ ಹುಟ್ಟಡಗಿಸಲು ಮಾನವ*

*ನೀನಾದ್ದರಿಂದ ಪ್ರಕೃತಿಯ ಪಾಲಿಗೆ ದಾನವ*

*ಬಂದಿದ್ದನ್ನೆದುರಿಸುವ ಛಲ ನಿನಗಿರಲಿ, ಬದುಕುಳಿದರೆ*

*ನಿಸಗ೯ದಲಿ ಬೆರೆತು ನಲಿತು ಬದುಕುವುದ ಕಲಿ*

*ತನ್ನೊಂದಿಗೆ ತಂದಿಲ್ಲ ಸಾವು ಮಾತ್ರವನೇ ಕೊರೋನಾ*

*ಅವಳೊಂದಿಗೆ ಬಂದ ಧನಾತ್ಮಕ ವಿಚಾರವನು ಸ್ಮರಿಸೋಣ*

*ಇಂದು ಅಂಬರ ನಿಂತಿಹಳು ನೀಲಾಂಬರಿಯಾಗಿ*

*ವಾಯು ಮಾಲಿನ್ಯವಿರದೇ ನಗುತಿಹಳು ಮಂದಸ್ಮಿತೆಯಾಗಿ*

*ವಾಹನಗಳ ಗಡಗಚ್ಚುವ ಸದ್ದಿಲ್ಲದೇ ಹಿತವಾದ ಮೌನ*

*ಕೇಳಿ ಬರುತಿದೆ ಗಿಡ, ಮರ, ಪಕ್ಷಿಗಳ ಇಂಪಾದ ಗಾನ*

*ಜನರೆಲ್ಲ ಇರಬೇಕಾಗಿಹುದು ಸದಾ ಮನೆಯೊಳಗೆ*

*ಸಂಬಂಧಗಳು ತಂತಾನೆ ಬೆಸೆಯುತಿವೆ ಮನದೊಳಗೆ*

*ಮರೆತಿತ್ತು ವಿಶ್ವ ಭಾರತದ ಪುರಾತನ ಸುಸಂಸ್ಕೃತಿಯ*

*ಇಂದು ಹಾಡುತಿದೆ ಜಗವು ಅದರ ಫಲಶ್ರುತಿಯ*

*ಮಾನವೀಯತೆಯ ಮರೆತು ಬದುಕದಿರು, ಮುಂದಾದರೂ*

*ನಾನು ನಾನೆಂಬ ಅಹಂಕಾರವನು ತೊರೆ ಇಂದಾದರೂ*

*— ಮಂದಸ್ಮಿತ*