***ಸಂಗಾತಿ***

ಬಾಳ ಪಥದಲಿ ಸಂಗಾತಿ ಅರಸಿರಲು

ಹೂವಿನಾ ಕಂಪಂತೆ ಇಂಪಾಗಿ ಬೆರೆತವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಜೀವನದ ಪಯಣದಲಿ ದಣಿದಿರಲು

ಹರಿವ ಹೊನಲಾಗಿ ಬಂದವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಮನದಲಿ ಕಾಮೋ೯ಡ ಕವಿದಿರಲು

ಹೊಳೆವ ಮಿಂಚಾಗಿ ಬಂದವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಸಿಡಿಲಬ್ಬರಿಸಿ ಗುಡುಗೊಂದು ಬೊಬ್ಬಿರಿಯೆ

ತರುವ ತಬ್ಬುವ ಲತೆಯಂತೆ ತಬ್ಬಿದವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಮಧುರ ರೋಮಾಂಚನ ಮಿಲನದಿ

ಹೆಜ್ಜೇನ ಸವಿಯ ಅಧರಾಮೃತ ಉಣಿಸಿದವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಬಡತನದೇ ಕುಗ್ಗೆ ಸಿರಿತನದೇ ಹಿಗ್ಗೆ

ಜೊತೆಯಾಗಿ ಹೆಜ್ಜೆ ಹಾಕಿದವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಬೆಳ್ಳನೇ ಬೇಗೆದ್ದು ತಿಂಡಿ ಅಡಿಗೆಯ ಮಾಡಿ

ನಗು ನಗುತ ಉಣಬಡಿಸಿದವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಮಕ್ಕಳ ಮಮತೆಯ ತಾಯಾಗಿ

ದಾರಿ ತೋರುವ ಗುರುವಾಗಿ ನಿಂತವಳು

ನೀನಲ್ಲವೇ ನಲ್ಲೆ ನೀನಲ್ಲವೇ

ಕಾಯೇ೯ಷು ದಾಸಾ, ಸಲಹೇಷು ಮಂತ್ರಿ

ಭೋಜ್ಯೇಷು ಮಾತಾ, ಶಯನೇಷು ಪತ್ನಿ

ನೀನಲ್ಲವೇ ನಲ್ಲೆ ನೀನಲ್ಲವೇ

— ಮಂದಸ್ಮಿತ