***ಹಕ್ಕಿಯ ಗೂಡು***

***ಸಂಸಾರ ನೌಕೆ***

*ತೇಲುತಿದೆ ನನ್ನ ಸಂಸಾರ ನೌಕೆ ಭವಸಾಗರದಿ*

*ಹೇಗೆ ಹೇಳಲಿ ಹರಿಯೆ ನನ್ನ ಮನದಾಳದ ಬೇಗುದಿ*

*ಬಿಸಿತುಪ್ಪವಾಗಿಹುದು ಎನಗೆ ಈ ಕಠಿನ ಸಂಸಾರ*

*ಬಳಲುತಿಹೆ ಅನುದಿನ, ಅರಿಯದೇ ನಾ ಅದರ ಸಾರ*

*ಬಹುದೂರ ಬಂದಿರುವೆ ಈ ಜಗದ ವಾರಿಧಿಯಲಿ*

*ಬರುವೆಯಾ ಜೊತೆಯಾಗಿ ಪ್ರಭುವೆ ನನ್ನ ಈ ನಾವೆಯಲಿ?*

*ದಿಕ್ಕು ದೆಸೆ ತಿಳಿಯದೇ ಚಲಿಸುತಿದೆ ನನ್ನ ಈ ದೋಣಿ*

*ನೀ ದಯೆತೋರಿ ನಡೆಸು ಬಾ, ಹಿಡಿದು ಚುಕ್ಕಾಣಿ*

*ತೊರೆದು ಹೋಗಲಾರೆ ನಿನ್ನ ಚರಣವ ಗುರುವೆ ನಾನು*

*ತೊರೆದು ಹೋದರೆ ನಾನು, ಬಾನನ್ನು ತೊರೆದಂತೆ ಆ ಭಾನು*

*ನಿನ್ನ ಮಡಿಲ ತೆಕ್ಕೆಯಲಿ ಮಗುವಂತೆ ಮಲಗಿಸೆನ್ನ ಪ್ರಭುವೆ*

*ತವ ಪಾದ ಕಮಲದಲಿ ಐಕ್ಯವಾಗಿಸಿ ಮುಕ್ತಿ ನೀಡು ದೊರೆಯೆ*.

- ಮಂದಸ್ಮಿತ

*— ಮಂದಸ್ಮಿತ*