ಶಿಕ್ಷಣವೇ ಲಕ್ಷಣ

ನಡೆಯಿರಿ ನಡೆಯಿರಿ ಮಕ್ಕಳೇ ಶಾಲೆಯತ್ತ

ಓದು ಬರಹದಿ ಇರಲಿ ಸದಾ ನಿಮ್ಮ ಚಿತ್ತ

ಬನ್ನಿರಿ ಬನ್ನಿರಿ ಎಲ್ಲರೂ ಒಂದಾಗಿ

ಶಾಲೆಗೆ ನಾವು ಹೋಗೋಣ

ಓದಲು ಬರೆಯಲು ಕಲಿತು

ಸುಭದ್ರ ದೇಶವ ನಾವು ಕಟ್ಟೊಣ

ನಿಮ್ಮ ಚಿತ್ತ ಭಿತ್ತಿಯಲಿ ಓದಿನ ಸಂಕಲ್ಪವ ಕೆತ್ತಿ

ಯಶಸ್ಸಿನ ಮೇರು ಶಿಖರವನು ನೀವು ಹತ್ತಿ

ಶುದ್ಧ ಭಾವದಿ ಕಲಿತರೆ ವಿದ್ಯೆ ಬಲಿವುದು ಬುದ್ಧಿ

ಆಗದೆಂದೂ ನಿಮ್ಮ ಜೀವನ ಮಾರಾಟದ ರದ್ದಿ

ವಿದ್ಯೆಯೇ ಬದುಕಿನ ಬಂಡಿ ನಡೆಯುವ ಹೆದ್ದಾರಿ

ಶಾಲೇಯೇ ನೀಡುವುದು ಜೀವನಕೆ ರಹದಾರಿ

ವಿದ್ಯೆಯೇ ನಿಮ್ಮ ಅಸ್ತಿ ಅದಾಗದೆಂದೂ ಪರರ ಸ್ವತ್ತು

ಸದಾ ನೀವಾಗಿ ಬೆಳಗುವಿರಿ ಈ ದೇಶದ ಸಂಪತ್ತು

ಶಿಕ್ಷಣ ಇದ್ದರೆ ದೇಶಕ್ಕಿಲ್ಲ ಆಪತ್ತು, ಇಲ್ಲ ವಿದ್ಯೆಗಿಂತ

ಮಿಗಿಲಾದ ಮುತ್ತು, ಬರದು ಎಂದಿಗೂ ನಿಮಗೆ ಕುತ್ತು

ಶಿಕ್ಷಣವೇ ಶಕ್ತಿ ಶಿಕ್ಷಣವೇ ಯುಕ್ತಿ

ಶಕ್ತಿ ಯುಕ್ತಿ ಸೇರಿ, ಜೀವನಕೆ ದಾರಿ

ವಿದ್ಯೆ ಇಲ್ಲದವನು ಹದ್ದಿಗೆ ಸಮಾನ

ವಿದ್ಯೆ ಕಲಿತವಗೆ ಎಲ್ಲೆಡೆ ಸನ್ಮಾನ

*— ಮಂದಸ್ಮಿತ*