***ಉದಯ ರವಿ***

*ಬೆಟ್ಟಗಳ ಅಂಚಿನಲಿ ಮೋಡಗಳ ನಡುವಿನಲಿ*

*ಉದಯಿಸುತಿಹ ಸೂಯ೯ನ ಕಂಡೆ*

*ಕೆಂಪು ರಕ್ತದೋಕುಳಿಯಲಿ ಮಿಂದೇಳುತಿಹ*

*ಮನಮೋಹಕ ಭಾಸ್ಕರನ ಕಂಡೆ*

*ಬೈಗು ಮುಂಜಾವಿನಲಿ ಹಕ್ಕಿಗಳ ಚಿಲಿಪಿಲಿ ನಾದ*

*ರವಿಗೆ ಸುಪ್ರಭಾತ ಕೋರುವುದ ಕಂಡೆ*

*ಹಸಿರು ಸೀರೆಯನುಟ್ಟು ಮೈತುಂಬಿ ನಿಂತ ಭೂತಾಯಿ*

*ದಿನಕರನ ಸ್ವಾಗತಕೆ ನಿಂತಿದುದ ಕಂಡೆ*

*ನೇಸರನ ಹೊಂಗಿರಣದಲಿ ಬಾಳ ಕತ್ತಲೆಯ*

*ಹೊರದೂಡುವ ಚೇತನವ ಕಂಡೆ*

*ಓ ನನ್ನ ಬಾಂಧವರೆ ಕಾಣಿರೊಮ್ಮೆ*

*ಉದಯಿಸುವ ಫಾಲ್ಗುಣ ರವಿಯ*

*ತರಲಿ ಆತನ ಹೊಂಗಿರಣನಿಮ್ಮ ಬಾಳಲಿ ಹೊಸ ಚೇತನವ*

*ಕಲಿಸಲಿ ನಮಗೆ ಬಾಳಲಿ, ಏರಿದಂತೆಚಿಕ್ಕವರಾಗಿ ನಡೆವ ಸದ್ಗುಣವ*

*— ಮಂದಸ್ಮಿತ*